Na temelju članka 33. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13. – pročišćeni tekst, 137/15. - ispravak, 123/17, 98/19. i 144/20) i članka 35. Statuta Općine Fužine („Službene novine Općine Fužine“ broj 07/18. i 01/20.), Općinsko vijeće Općine Fužine na svojoj sjednici održanoj \_\_\_\_\_\_\_ 2021. donijelo je

POSLOVNIČKU ODLUKU

o izmjenama i dopunama Poslovnika Općinskog vijeća Općine Fužine

Članak 1.

U Poslovniku Općinskog vijeća Općine Fužine („Službene novine Primorsko-goranske županije“ broj 23/09 i 12/13 te „Službene novine Općine Fužine“ br. 02/18) u čl. 2. st. 1. mijenja se i glasi:

„Konstituirajuću sjednicu Općinskog vijeća saziva pročelnik Jedinstvenog upravnog odjela koji je nadležan za poslove Općinskog vijeća ili službenik kojeg on ovlasti. Ako u Općini nije imenovan pročelnik Jedinstvenog upravnog odjela koje je nadležan za poslove Općinskog vijeća ili službenik ovlašten za obavljanje poslova tog pročelnika, konstituirajuću sjednicu sazvat će čelnik tijela državne uprave nadležnog za lokalnu i područnu (regionalnu) samoupravu ili osoba koju on ovlasti.“

Članak 2.

U članku 21. iza riječi „Vijeća“ dodaju se riječi „i u skladu sa Zakonom“.

U istome članku iza stavka 1. dodaje se novi stavak 2. koji glasi:

„Član Općinskog vijeća ima pravo na opravdani izostanak s posla radi sudjelovanja u radu Općinskog vijeća i njegovih radnih tijela, sukladno sporazumu s poslodavcem.“

Članak 3.

U članku 35. st. 1. riječi „i njegov zamjenik“ brišu se.

U istome članku isti stavak riječ „polažu“ zamjenjuje se riječju „polaže“.

U istome članku stavak 3. riječi „i zamjenika“ kao i u nastavku rečenice riječ „i zamjenik“ briše se.

Članak 4.

U članku 36. st. 1. riječi „i zamjenik prisustvuju“ zamjenjuje se riječima „prisustvuje“.

Članak 5.

U članku 63. st. 2. riječi „i njegovog zamjenika koji je izabran zajedno s njim“ brišu se.

Članak 6.

Iza članka 63. a) dodaje se novi članak 63. b) koji glasi:

„Članak 63. b)

Ako do isteka roka privremenog financiranja nije donesen proračun, a općinski načelnik je onemogućen u obavljaju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih izdataka koju donosi Općinsko vijeće na prijedlog privremenog zamjenika općinskog načelnika.“

Članak 7.

U članku 107. stavak 1. riječi „ , zamjeniku Općinskog načelnika i službeniku“ zamjenjuje se riječima „službenicima“.

Članak 8.

U članku 109. stavak 1. riječi „zamjenik“ odnosno Pročelnik“ zamjenjuje se riječima „odnosno službenici“.

U istome članku, stavak 2. riječi „ , zamjenik općinskog načelnika odnosno Pročelnik“ zamjenjuje se riječima „odnosno službenici“.

Članak 9.

Ova Poslovnička odluka stupa na snagu osmog dana od dana objave u Službenim novinama Općine Fužine, osim članaka 4., 5., 6., 7. i 8. koji stupaju na snagu na dan stupanja na snagu odluke Vlade Republike Hrvatske o raspisivanju prvih slijedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.

KLASA:

URBROJ:

Fužine,

OPĆINSKO VIJEĆE OPĆINE FUŽINE

Predsjednik

Slavko Starčević